עדי גיגי

עדי גיגי (נולדה ב-11 באפריל 1984) היא אשת עסקים ויזמית ישראלית. היא המייסדת של טסלה בישראל וכיהנה כמנכ"לית בין השנים 2019 ל-2023.<ref></ref> גיגי היא בוגרת קורס החובלים של חיל הים הישראלי, והחובלת הראשונה שהוסמכה כקצינת אלקטרוניקה.

== ביוגרפיה ==
גיגי נולדה וגדלה בנתניה והיא בוגרת תיכון טשרניחובסקי בעיר. היא נבחרה בתיכון כיו"ר מועצת התלמידים ולמדה במגמה טכנולוגית הכוללת פיזיקה ומחשבים.<ref name=":1"></ref>

בשנת 2002 החלה את שירותה הצבאי בקורס תכנות של ממר"ם, בית הספר למקצועות המחשב של צה״ל (האקדמיה למחשוב ולהגנה בסייבר). לאחר מכן התנדבה לקורס החובלים של צה״ל, ובגיל 21 סיימה קורס חובלים והייתה החובלת הראשונה שהוסמכה כקצינת אלקטרוניקה בחיל הים הישראלי. השירות הימי שלה נמשך 6 שנים, שם התמחתה בביטחון אנרגטי, והוא כלל תפקידים של קצינת אלקטרוניקה בסטי״ל ומנהלת מוצר, בנוסף פיקדה על צוות של 20 חיילים והשתחררה בדרגת רב-סרן.

לאחר שירותה הצבאי, בשנת 2010, היא הצטרפה לאגף לתכנון מדיניות במשרד ראש הממשלה ושימשה שם כמנתחת מדיניות. בתקופתה במשרד ראש הממשלה הייתה חלק מצוות שהיה אחראי על הובלת המשא ומתן לכניסת ישראל למדינות ה-OECD. בעקבות גילוי שדה הגז תמר מול חופי ישראל, הפכה גיגי לחברה בצוות המייסד של אסדת תמר מתוך מטרה לסייע למעבר של משק החשמל הישראלי מפחם לגז טבעי, והשגת עצמאות אנרגטית של ישראל לראשונה מאז הקמתה.<ref></ref>

גיגי סיימה לימודי משפטים באוניברסיטת בר-אילן, והתמחתה במשרד עורכי דין מיתר. בעקבות זכייתה במלגת אייזנהאור היא עברה לארצות הברית והחלה ללמוד באוניברסיטת סטנפורד, בבית הספר לעסקים. בזמן לימודיה היא הקימה חברת סטארטאפ שפיתחה מוצר לשמירת מידע במערכות מבוססות בינה מלאכותית במקרים של השבתה לא צפויה (Predictive Maintenance).<ref name="Maoz" />

בשנת 2017 הצטרפה גיגי לחברת טסלה, ארצות הברית, עבדה בצוותי ההנדסה של החברה והובילה את פיתוחו של אחד ממוצרי החברה המותקן כיום בכל מודל של טסלה בעולם. ב-2019 הייתה המיסדת ומונתה למנכ"לית טסלה ישראל והחלה לבסס את פעילותה של החברה בישראל במודל שכלל פעילות ישירה ללא יבואן מקומי, לראשונה בשוק הישראלי.<ref></ref><ref></ref><ref></ref> בתקופתה כמנכ"לית הקימה טסלה ישראל רשת של עמדות טעינה מהירה והציגה לשוק הישראלי מתקנים לאגירת אנרגיה, וכן סללה את הדרך לשימוש ב״שירות נייד״ לתיקון תקלות בבית הלקוחות לראשונה בישראל.<ref></ref> באותה תקופה טסלה מודל 3 הפכה למכונית החשמלית הנפוצה ביותר בישראל.<ref name="Maoz"></ref> בתקופת כהונתה הוצגו שינויים רגולטורים רבים לאימוץ טכנולוגיה מתקדמת ברכבים, כדוגמת ביצוע ריקול באמצעות טכנולוגית Over-The-Air ולא במוסך נייח. היא הייתה האישה הראשונה והיחידה שבנתה והובילה חברת רכב בישראל והחדירה לשוק הישראלי נחשבת לאחת מחדירות השוק המוצלחות ביותר בישראל.<ref></ref><ref></ref><ref></ref>

ב-2023 פרשה מניהול טסלה ישראל והחלה ללמוד באוניברסיטת הרווארד.

== פעילות ציבורית ==
בשנים 2000 עד 2002, טרם גיוסה, הקימה גיגי את מעון היום "שמש", ובשנים 2001 עד 2004 יזמה את פרויקט ״ניצנים נראו בארץ", מאמץ משותף עם הפרויקט לילדים מחוננים של אריקה לנדאו, לאיתור וטיפוח ילדים מחוננים מקרב העדה האתיופית בישראל.

בשנת 2013 הפכה לחברה בפורום הצעירים, שהקים נשיא המדינה, שמעון פרס.

גיגי חברה ב״פורום האקלים הישראלי״ שהוקם על ידי נשיא המדינה, יצחק הרצוג.

== הוקרה ==

* 2006 - נבחרה כקצינה מצטיינת של "שייטת 3". האות הוענק לה על ידי מפקד השייטת דני מעוז. בכך הפכה לחובלת הראשונה שקיבלה אות הצטיינות על תפקודה המקצועי בשייטת.
* 2016 - הוענקה לה מלגת אייזנהאור על מנהיגות יוצאת דופן על ידי מזכיר המדינה של ארצות הברית, הגנרל קולין פאוול<ref name="Maoz" /><ref name=":1" />
* 2021 - נבחרה כאחת מ-100 האנשים המשפיעים ביותר בישראל על ידי עיתון כלכליסט<ref></ref>
* 2021 - נבחרה כאחת מאנשי השנה של מגזין גלובס<ref></ref>
* 2021 - נבחרה כאחת מ-50 הנשים המשפיעות בישראל על ידי גלובס
* 2022 - הוכרה כאשת השיווק של ינואר על ידי איגוד השיווק הישראלי<ref></ref>
* 2022 - נבחרה כאחת מ-40 הצעירים המבטיחים בישראל על ידי דה מרקר
* 2023 - קיבלה מלגת מנהיגות ויזמות מאוניברסיטת הרווארד במסגרת תוכנית מעוז להכשרת מנהיגות ציבורית<ref name="Maoz" />

==קישורים חיצוניים==

== הערות שוליים ==

קטגוריה:חיילי חיל הים הישראלי
קטגוריה:נשות עסקים ישראליות
קטגוריה:בוגרי קורס חובלים
קטגוריה:אנשי עסקים ישראלים
קטגוריה:בוגרות תיכון טשרניחובסקי
קטגוריה:בוגרי תיכון טשרניחובסקי
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:בוגרי בית הספר לעסקים של אוניברסיטת סטנפורד
קטגוריה:ישראליות שנולדו ב-1984
קטגוריה:ישראלים שנולדו ב-1984